Diari Oficial de la Generalitat Valenciana


Sumari del DOGV 4902, del 14-12-2004 (2004/12673)

ORDE de 2 de desembre del 2004, del conseller de Sanitat, per la qual es convoquen onze beques en la Direcció General de Farmàcia i Productes Sanitaris de la Conselleria de Sanitat per al foment de la formació complementària en diverses matèries.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12501


Data del document
:   02-12-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * metge
    * ajuda pública
    * assignació per estudis
    * cirurgia
    * farmacèutic

ORDE de 2 de desembre del 2004, del conseller de Sanitat, per la qual es convoquen onze beques en la Direcció General de Farmàcia i Productes Sanitaris de la Conselleria de Sanitat per al foment de la formació complementària en diverses matèries. [2004/X12646]
  
La Conselleria de Sanitat, en el marc de la política dirigida a fomentar la formació complementària dels becaris a través de la realització de pràctiques professionals, convoca la concessió d'11 beques en la Direcció General de Farmàcia i Productes Sanitaris de la Conselleria de Sanitat, 2 per a fer pràctiques en ordenació de productes sanitaris, 1 en reaccions adverses a productes sanitaris, 1 en gestió sanitària de les indústries farmacèutiques, 1 en programes de control del medicament, 1 en ordenació de productes farmacèutics i establiments sanitaris d'atenció farmacèutica veterinària, 2 en programes sobre activitat promocional de laboratoris farmacèutics en l'àmbit de l'Agència Valenciana de la Salut, 1 en el programa de subministrament directe de medicaments, efectes i accessoris a residències de tercera edat, 1 en el programa de seguiment de tractaments terapèutics sotmesos a aprovació per comités centrals, i 1 en el programa d'identificació de productes sanitaris de la prestació ortoprotètica.
  
Fent ús de les facultats que em conferix el Decret 116/2003, d'11 de juliol, que aprova el Reglament Orgànic i Funcional de la Conselleria de Sanitat, i l'article 35 de la Llei 5/1983, de 30 de desembre, de Govern Valencià, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Procedir a la convocatòria de concurs públic per a la concessió d'11 beques en la Direcció General de Farmàcia i Productes Sanitaris de la Conselleria de Sanitat, 2 beques destinades a llicenciats/des en Farmàcia o en Medicina i Cirurgia per a la realització de pràctiques professionals en ordenació de productes sanitaris, 1 beca destinada a llicenciats/des en Farmàcia o en Medicina i Cirurgia per a la realització de pràctiques professionals en reaccions adverses a productes sanitaris, 1 beca destinada a llicenciats/des en Farmàcia per a la realització de pràctiques professionals en gestió sanitària de les indústries farmacèutiques, 1 beca destinada a llicenciats/des en Farmàcia per a la realització de pràctiques professionals en programes de control del medicament, 1 beca destinada a llicenciats/des en Farmàcia per a la realització de pràctiques professionals en ordenació de productes farmacèutics i establiments sanitaris d'atenció farmacèutica veterinària, 2 beques destinades a llicenciats/des en Farmàcia per a la realització de pràctiques professionals en programes sobre activitat promocional de laboratoris farmacèutics en l'àmbit de l'Agència Valenciana de la Salut, 1 beca destinada a llicenciats/des en Farmàcia per a la realització de pràctiques professionals en el programa de subministrament directe de medicaments, efectes i accessoris a residències de tercera edat, 1 beca destinada a llicenciats/des en Farmàcia en el programa de seguiment de tractaments terapèutics sotmesos a aprovació per comités centrals i 1 beca destinada a llicenciats/des en Medicina i Cirurgia per a la realització de pràctiques professionals en el programa d'identificació de productes sanitaris de la prestació ortoprotètica.
  
Article 2
  
Aprovar les bases que s'adjunten com a annex I de la present orde per les quals ha de regir-se esta convocatòria, així com el model de sol·licitud que figura com a annex II.
  
Article 3
  
La dotació econòmica per a finançar les beques de la present convocatòria per a l'exercici 2005 ascendix a la quantia global màxima de 165.000 euros, a càrrec de l'aplicació pressupostària 59.50.38.9973.795.31.4, línia de subvenció amb codi comptable T4542, en els pressupostos de la Generalitat Valenciana per a l'exercici 2005.
  
La present convocatòria es publica a l'empara del que disposa l'Orde de la Conselleria d'Economia i Hisenda, de 26 de setembre de 1994, sobre tramitació anticipada d'expedients de despesa, per la qual cosa l'aportació econòmica, prevista en el paràgraf anterior, queda condicionada a l'existència de crèdit adequat i suficient en els pressupostos de la Generalitat Valenciana per a l'exercici 2005.
  
Article 4
  
La present orde entrarà en vigor el mateix dia de la publicació en el Diari Oficial de la Generalitat Valenciana i s'iniciarà l'activitat al gener del 2005.
  
Article 5
  
Contra la present orde, que exhaurix la via administrativa, es pot interposar un recurs contenciós administratiu, davant de la sala contenciosa administratiu del Tribunal Superior de Justícia de la Comunitat Valenciana, dins del termini de dos mesos, a comptar de l'endemà de la publicació, segons que establixen els articles 10 i 46 de la Llei reguladora de la Jurisdicció Contenciosa Administrativa. Potestativament, cabrà la interposició de recurs de reposició davant del mateix òrgan que ha dictat l'acte, dins del termini d'un mes, a comptar des de l'endemà de la publicació, segons que disposen els articles 116 i 117 de la Llei 30/1992, de 26 de novembre.
  
València, 2 de desembre de 2004
  
El conseller de Sanitat,
  
VICENTE RAMBLA MOMPLET
  
ANNEX I
  
Bases de la convocatòria per a la concessió d'onze beques per a la realització de pràctiques professionals en la Direcció General de Farmàcia i Productes Sanitaris de la Conselleria de Sanitat
  
Primera. Objecte específic
  
Les beques tenen com a objecte el foment de la formació complementària, en matèria d'ordenació de productes sanitaris, en reaccions adverses a productes sanitaris, en gestió sanitària de les indústries farmacèutiques, en programes de control del medicament, en ordenació de productes farmacèutics i establiments sanitaris d'atenció farmacèutica veterinària, en programes sobre activitat promocional de laboratoris farmacèutics en l'àmbit de l'Agència Valenciana de la Salut, en el programa de subministrament directe de medicaments, efectes i accessoris a residències de tercera edat, en el programa de seguiment de tractaments terapèutics sotmesos a aprovació per comités centrals, així com en el programa d'identificació de productes sanitaris de la prestació ortoprotètica dels becats a través de pràctiques professionals realitzades en distintes unitats adscrites a la Direcció General de Farmàcia i Productes Sanitaris de la Conselleria de Sanitat.
  
Segona. Nombre de beques i duració
  
Es convoquen una beca destinada a llicenciats/des en Medicina i Cirurgia, tres beques, destinades a llicenciats/des en Medicina i Cirurgia o en Farmàcia i set beques, destinades a llicenciats/des en Farmàcia que exerciran les activitats objecte de les beques, en la Direcció General de Farmàcia i Productes Sanitaris.
  
La duració d'estes beques comprendrà des de la incorporació de l'adjudicatari/ària fins al 31.12.2005 i es farà efectiva en la data de la incorporació de l'adjudicatari/ària.
  
Tercera. Dotació i pagament de les beques
  
Cada beca està dotada amb una dotació de 1.250 euros bruts mensuals, que estarà subjecta a les retencions que procedisquen legalment.
  
L'import de cada beca s'abonarà mensualment, amb la certificació prèvia del director general de Farmàcia i Productes Sanitaris.
  
Quarta. Opció i formalització de sol·licituds
  
Cada sol·licitant només podrà optar a una de les beques convocades en la matèria corresponent. La presentació de dos o més sol·licituds comportarà l'exclusió de la convocatòria.
  
Els models d'impresos de sol·licitud s'ajustaran a l'establit en l'annex II. Les persones interessades els han de presentar en el Registre General de la Conselleria de Sanitat (c/ misser Mascó, núm. 31-33, València 46996), o tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, juntament amb la documentació següent:
  
- Fotocòpia comparada o compulsada del document nacional d'identitat.
  
- Currículum vitae, en el que s'indicarà l'experiència professional, idiomes, beques aprofitades, etc. i en el qual es faran constar les dades personals, data i lloc de naixement, domicili actual, telèfon (de domicili i, si és el cas, mòbil) i una foto de mida de carnet del sol·licitant.
  
- Fotocòpia comparada o compulsada del títol de llicenciat/da en Medicina i Cirurgia o en Farmàcia o del document acreditatiu d'haver abonat els drets d'expedició del títol.
  
- Fotocòpia comparada o compulsada de la certificació acadèmica personal dels estudis de Medicina i Cirurgia o de Farmàcia.
  
- Documents que acrediten la possessió de títols, cursos i mèrits que figuren en el currículum. Perquè siguen tinguts en compte en la baremació, se'n requerirà l'acreditació per mitjà de la presentació de fotocòpies comparades o compulsades dels documents oficials corresponents.
  
- Declaració jurada de no tindre concedida qualsevol altra beca o ajuda per a l'any 2005 per a la mateixa o semblant activitat i estar al corrent en les seues obligacions fiscals i davant la Seguretat Social.
  
- Una altra documentació que l'aspirant considere d'interés.
  
Les sol·licituds es dirigiran a director general de Farmàcia i Productes Sanitaris, carrer del misser Mascó 31-33, 46528 € València.
  
Cinquena. Termini de presentació de les sol·licituds
  
El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Sisena. Selecció
  
1. Comissió avaluadora
  
Es constituïxen les comissions avaluadores, que estaran presidides pel director general de Farmàcia i Productes Sanitaris i estaran compostes, a més:
  
1.1 Per a les beques d'ordenació de productes sanitaris, en reaccions adverses a productes sanitaris, gestió sanitària de les indústries farmacèutiques, programes de control del medicament, ordenació de productes farmacèutics i establiments sanitaris d'atenció farmacèutica veterinària, pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- Julio Muelas Tirado, cap del Servici d'Ordenació i Control del Medicament.
  
- Antonio Gordillo Fernández, cap de la Secció de Productes Sanitaris.
  
- Eliseo González Abellán, cap de la Secció d'Inspecció d'Indústries. Farmacèutiques.
  
- Pilar Viedma Gil de Vergara, cap de la Secció d'Assistència Farmacèutica.
  
- María J. Navarro Gosálbez, tècnica superior de Farmacovigilància.
  
1.2. Per a les beques de programa de subministrament directe de medicaments, efectes i accessoris a residències de tercera edat i programa de seguiment de tractaments terapèutics sotmesos a aprovació per comités centrals, pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- José L. García Herrera, cap del Servici de Provisió i Assistència Farmacèutica.
  
- Carmen Albelda Puig, tècnica superior de Prestacions Farmacèutiques.
  
- María de las Aguas Vivas Cogollos Santamans, tècnica superior de Prestacions Farmacèutiques.
  
1.3 Per a les beques de programes sobre activitat promocional de laboratoris farmacèutics en l'àmbit de l'Agència Valenciana de la Salut pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- Un tècnic superior de l'Àrea de Farmàcia i Productes Sanitaris.
  
- Un representant del Servici d'Ordenació i Control del Medicament.
  
- Un representant del Servici de Provisió i Assistència Farmacèutica.
  
- Un representant del Servici de Prestacions Complementàries.
  
- Un representant dels servicis territorials.
  
El tècnic superior de l'Àrea de Farmàcia i Productes sanitaris i els representants de les unitats esmentades seran designats/des pel cap de l'Àrea de Farmàcia i Productes Sanitaris. Actuarà com a secretari/ària el representant dels servicis territorials.
  
1.4 Per a la beca del programa d'identificació de productes sanitaris de la prestació ortoprotètica:
  
- José E. Clérigues Belloch, cap de l'Àrea de Farmàcia i Productes Sanitaris
  
- Antonio Boada Gordon, cap del Servici de Prestacions Complementàries
  
- Carlos López Piñol, cap de Secció d'Endopròtesis de Prestacions Complementàries
  
- Nieves Grau Martínez, metgessa inspectora de Prestacions Complementàries que actuarà com a secretària
  
El director general de Farmàcia, a proposta de la comissió avaluadora, es reserva la facultat de deixar deserta, totalment o parcialment, l'adjudicació de les beques convocades.
  
Així mateix, l'òrgan que concedix les beques es reserva la facultat d'interpretar el contingut d'estes bases.
  
2. Procediment de selecció
  
La selecció dels/les becaris/àries s'efectuarà per mitjà de la suma de la puntuació obtinguda, fins a un màxim de 100 punts, en tres fases:
  
Primera. Valoració dels mèrits al·legats, fins a un màxim de 60 punts, amb l'aplicació del barem següent:
  
A): Coneixements de valencià: fins a un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0,75 punt.
  
Nivell elemental: 1,50 punts.
  
Nivell mitjà: 2,25 punts.
  
Nivell superior: 3 punts
  
B): Coneixements d'altres idiomes comunitaris: fins a 3 punts.
  
C): Expedient acadèmic: Es valorarà amb relació a la qualificació mitjana, fins a 15 punts.
  
D): Coneixements acreditats d'informàtica: fins a 9 punts.
  
E): Valoració de l'experiència professional i aspectes curriculars relacionats amb l'activitat objecte de la beca: fins a 30 punts.
  
Segona. Realització d'una entrevista o d'una prova escrita, després de la valoració dels mèrits al·legats de la fase primera.
  
Per a les beques d'ordenació de productes sanitaris, reaccions adverses a productes sanitaris, gestió sanitària de les indústries farmacèutiques, programes de control del medicament i ordenació de productes farmacèutics i establiments sanitaris d'atenció farmacèutica veterinària es farà una prova escrita, que constarà de preguntes tipus test relacionades amb la matèria de la beca a què s'opta, i es valorarà fins a un màxim de 40 punts. El temps de duració d'esta prova així com la penalització de les omissions i dels errors els ha de determinar la comissió avaluadora immediatament abans de començar-la en funció de la dificultat que tinga.
  
Per a les beques de programes sobre activitat promocional de laboratoris farmacèutics en l'àmbit de l'Agència Valenciana de la Salut, programa de subministrament directe de medicaments, efectes i accessoris a residències de la tercera edat, de programa de seguiment de tractaments terapèutics sotmesos a l'aprovació per comités centrals i del programa d'identificació de productes sanitaris de la prestació ortoprotètica es farà una entrevista per la comissió avaluadora després de la valoració dels mèrits al·legats de la fase primera, i es valorarà fins a un màxim de 40 punts.
  
3. Resolució de la convocatòria
  
Es faculta el director general de Farmàcia i Productes Sanitaris per a dictar una resolució en el termini màxim de dos mesos, comptats des de l'endemà del dia en què finalitza el termini de presentació de sol·licituds.
  
Es publicarà la relació d'aspirants per orde de puntuació obtinguda, per a cada tipus de beca, en el tauler d'anuncis de la Conselleria de Sanitat (c/ del misser Mascó, 31-33, València). Esta relació es constituirà com a borsa de reserva, per si hi havia cap renúncia o abandó.
  
La Direcció General de Farmàcia i Productes Sanitaris convocarà els adjudicataris/àries per a la firma del corresponent document de notificació i acceptació, que s'haurà d'efectuar en un termini no superior a 10 dies hàbils des de la data de l'acceptació per part dels adjudicataris o de les adjudicatàries.
  
Setena. Obligacions, incidències i tutoria dels becaris/àries
  
Quant a les obligacions dels beneficiaris/àries és d'aplicació l'article 47 del Text Refós de la Llei de la Hisenda Pública de la Generalitat Valenciana.
  
La beca és incompatible amb l'aprofitament de qualsevol altra beca o ajuda que pogueren concedir-se per la mateixa o semblant activitat. La infracció d'esta regla deixarà sense efecte la beca.
  
La condició de becari/a no genera relació laboral ni cap administrativa amb la Generalitat Valenciana.
  
Quan el beneficiari de la beca siga un empleat de la Generalitat Valenciana s'indicarà la situació administrativa en què haja de ser declarat, d'acord amb la normativa de la Funció Pública.
  
Els/les becaris/àries, si és el cas, hauran de presentar la documentació acreditativa del compliment de les seues obligacions fiscals i amb la Seguretat Social, i de tindre cobertura sanitària.
  
El director general de Farmàcia i Productes Sanitaris resoldrà les incidències que es produïsquen durant el període d'aprofitament de les beques i podrà deixar-les sense efecte, amb audiència prèvia del/la interessat/da, en cas d'incompliment de les seues obligacions per part del/la becari/ària o quan no realitzara l'activitat que en va motivar la concessió o deixara de reunir-ne els requisits exigits.
  
Així mateix la Direcció General de Farmàcia i Productes Sanitaris ordenarà les activitats dels/es becaris/es, la dedicació de les quals a les línies de treball que se'ls assigne serà de 37'30 hores setmanals.
  
Davant les incidències, renúncies, abandons o incompliments que deixen vacant alguna de les beques, es procedirà a cobrir-la segons l'orde establit en la borsa de reserva que resulte del procés de selecció.
  
Les funcions i tasques del/de la tutor/a per a les beques concedides en ordenació de productes sanitaris, en reaccions adverses a productes sanitaris, en gestió sanitària de les indústries farmacèutiques, en programes de control del medicament, en ordenació de productes farmacèutics i establiments sanitaris d'atenció farmacèutica veterinària, en organització i programes sobre activitat promocional de laboratoris farmacèutics en l'àmbit de l'Agència Valenciana de la Salut, en el programa de subministrament directe de medicaments, efectes i accessoris a residències de tercera edat, en el programa de seguiment de tractaments terapèutics sotmesos a aprovació per comités centrals, així com en el programa d'identificació de productes sanitaris de la prestació ortoprotètica, en la Direcció General de Farmàcia i Productes Sanitaris, seran:
  
1. Per a ordenació de productes sanitaris:
  
- Proporcionar coneixements sobre la normativa relacionada
  
- Coordinar i controlar l'execució dels processos administratius relacionats
  
- Coordinar i controlar la gestió de les bases de dades relacionades
  
2. Per a reaccions adverses a productes sanitaris:
  
- Detecció de reaccions adverses a productes sanitaris.
  
- Programes en oficines de farmàcia
  
3. Per a gestió sanitària de les indústries farmacèutiques:
  
- Proporcionar coneixements sobre la normativa relacionada
  
- Coordinar i controlar l'execució dels processos administratius
  
4. Per a programes de control del medicament:
  
- Proporcionar coneixements en normativa i procediments relacionats.
  
- Coordinació i control de l'execució dels processos administratius relacionats.
  
- Gestió de les bases de dades relacionades.
  
5. Per a ordenació de productes farmacèutics i establiments sanitaris d'atenció farmacèutica veterinària:
  
- Proporcionar coneixements sobre la normativa relacionada.
  
- Coordinar i controlar l'execució dels processos administratius relacionats.
  
- Coordinar i controlar la gestió de les bases de dades relacionades.
  
6. Per a programes sobre activitat promocional de laboratoris farmacèutics en l'àmbit de l'Agència Valenciana de la Salut:
  
- Proporcionar coneixements sobre la normativa relacionada.
  
- Coordinar i controlar l'execució dels processos administratius relacionats.
  
- Coordinar i controlar la gestió de les bases de dades relacionades.
  
7. Per al programa de subministrament directe de medicaments, efectes i accessoris a residències de tercera edat,
  
- Proporcionar coneixements sobre la normativa relacionada.
  
- Coordinar i controlar l'execució dels processos administratius relacionats.
  
- Coordinar i controlar la gestió de les bases de dades relacionades.
  
8. Per al programa de seguiment de tractaments terapèutics sotmesos a aprovació per comités centrals:
  
- Proporcionar coneixements sobre la normativa relacionada.
  
- Coordinar i controlar l'execució dels processos administratius relacionats.
  
- Coordinar i controlar la gestió de les bases de dades relacionades.
  
9. Per al programa d'identificació de productes sanitaris de la prestació ortoprotètica:
  
- Identificació de productes ortoprotètics: requisits administratius, homologació i difusió.
  
- Gestió base de dades de productes i establiments
  
Periòdicament el tutor o tutora comprovarà i avaluarà l'aprofitament de la formació.
  
Huitena. Certificació acreditativa
  
Finalitzat el període d'aprofitament de la beca, i amb un informe previ d'assistència, aprofitament i aptitud, el director general de Farmàcia i Productes Sanitaris estendrà el certificat corresponent.
  
ANNEX II
  
Sol·licitud de beca per a la realització de pràctiques professionals de llicenciats en Medicina i Cirurgia o llicenciats en Farmàcia en la Direcció General de Farmàcia i Productes Sanitaris
  
(nom i cognoms) ?, amb domicili a ?, CP - carrer ?, núm. ?, amb DNI núm. ?, telèfon de domicili - telèfon mòbil ?., coneixent l'Orde de 2 de desembre del 2004, per la qual es convoquen 11 beques en la Direcció General de Farmàcia i Productes Sanitaris de la Conselleria de Sanitat, 2 per a la realització de pràctiques en ordenació de productes sanitaris, 1 en reaccions adverses a productes sanitaris, 1 en gestió sanitària de les indústries farmacèutiques, 1 en programes de control del medicament, 1 en ordenació de productes farmacèutics i establiments sanitaris d'atenció farmacèutica veterinària, 2 en organització i programes sobre activitat promocional de laboratoris farmacèutics en l'àmbit de l'Agència Valenciana de la Salut, 1 en el programa de subministrament directe de medicaments, efectes i accessoris a residències de tercera edat, 1 en el programa de seguiment de tractaments terapèutics sotmesos a aprovació per comités centrals, així com 1 en el programa d'identificació de productes sanitaris de la prestació ortoprotètica, coneixent també les condicions establides en les bases, em compromet a acceptar-les, a assistir i a participar plenament en els programes de treball que siguen establits, en cas de ser adjudicatari/ària. Declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- Fotocòpia comparada o compulsada del document nacional d'identitat.
  
- Currículum vitae, en el qual s'indica l'experiència professional, idiomes, beques aprofitades, etc. i en el qual es faran constar les dades personals, data i lloc de naixement, domicili actual, telèfon (de domicili i, si és el cas, mòbil) i una foto de mida de carnet del/la sol·licitant.
  
- Fotocòpia comparada o compulsada del títol de llicenciat/da en Medicina i Cirurgia o en Farmàcia o del document acreditatiu d'haver abonat els drets d'expedició del títol.
  
- Fotocòpia comparada o compulsada de la certificació acadèmica personal dels estudis de Medicina i Cirurgia o de Farmàcia.
  
- Fotocòpia comparada o compulsada dels documents que acrediten la possessió de títols, cursos i mèrits que figuren en el currículum.
  
- Memòria descriptiva de l'experiència professional
  
- Declaració jurada de no tindre concedida qualsevol altra beca o ajuda per a l'any 2005 per a la mateixa o semblant activitat i estar al corrent en les seues obligacions fiscals i davant de la Seguretat Social.
  
SOL·LICITE:
  
Que tinga per admesa la present instància amb la seua documentació per al que establix la convocatòria de les beques i a fi d'optar a la beca de:
  
Ordenació de productes Reaccions adverses Programa activitat
  
sanitaris a productes sanitaris promocional de
  
 laboratoris farmacèutics
  
Programa seguiment Gestió sanitària Programes de
  
tractaments terapèutics de les indústries control del medicament
  
 farmacèutiques
  
Programa de seguiment Ordenació de productes Programa d'identificació
  
subministrament a farmacèutics i de productes sanitaris
  
residències establiments de la prestació
  
de la 3a edat sanitaris d'atenció ortoprotètica
  
 farmacèutica
  
 veterinària
  
(marqueu amb una X el que pertoque)
  
València, ?.. de ?????..... de 2004
  
(Firma de la persona interessada)
  
DIRECTOR GENERAL DE FARMÀCIA I PRODUCTES SANITARIS